钦定古今图书集成/理学汇编/经籍典/第195卷 > 日知录一 > 葬用柔日
## 钦定古今图书集成/理学汇编/经籍典/第195卷 > 日知录一 > 葬用柔日

《春秋》葬皆用柔日。宣公八年“冬十月己丑，葬我小君
敬嬴，雨不克葬，庚寅，日中而克葬。”定公十五年“九月
丁巳，葬我君定公，雨不克葬，戊午，日下昃，乃克葬。己
丑。”丁巳，所卜之日也。迟而至于明日者，事之变也，非
用刚日也。

经文所书葬列国之君，无非柔日者，惟成公十五年“秋，八月，庚辰，葬宋共公” ，是刚日，其亦雨不克葬，迟而至于明日者与！

汉人不知此义，而《长陵》高帝以丙寅，《茂陵》武帝以甲
申，《平陵》昭帝以壬申，《渭陵》元帝以丙戌，义陵哀帝以
壬寅，皆用刚日。

《穆天子传》“盛姬之葬以壬戌”，疑其书为后人伪作。